b'\n_START_ARTICLE_\nKineti\xc4\x8dka umjetnost\n_START_PARAGRAPH_\nKineti\xc4\x8dka umjetnost je oblik umjetni\xc4\x8dkog izra\xc5\xbeavanja u kojemu je pokret glavni dio estetskog umjetni\xc4\x8dkog objekta, obi\xc4\x8dno skulpture. Kako se \xc4\x8desto kineti\xc4\x8dki objekt mijenja stvarnim kretanjem (Carlos Cruz-Diez) ili stvara iluziju pokreta (Youri Messen-Jaschin), neki smatraju da je kineti\xc4\x8dka umjetnost utjelovljenje op arta._NEWLINE_Kineti\xc4\x8dka umjetnost je bila popularna u 1950-ih i 1960-ih godina, a njezini predmoderni po\xc4\x8deci le\xc5\xbee u industrijskoj opremi pokreta Arts and Crafts i vodovodnim instalacijama baroka. U moderni zapo\xc4\x8dela je u kineti\xc4\x8dkim svjetlima i pokretnim predmetima dadaista Marcela Duchampa i Mana Raya, te u konstruktivisti\xc4\x8dkim djelima umjetnika kao \xc5\xa1to su: Vladimir Tatljin, Naum Gabo, Alexander Rodtschenko i L\xc3\xa1szl\xc3\xb3 Moholy-Nagy._NEWLINE_Tehni\xc4\x8dke konstrukcije \xc4\x8desto su pokretane snagom prirodnog vjetra ili strujanja zraka (kao \xc5\xa1to je to slu\xc4\x8daj sa Calderovim mobilima), vode, magnetizma, gravitacije ili u\xc4\x8de\xc5\xa1\xc4\x87em promatra\xc4\x8da. Me\xc4\x91utim, koriste se i elektri\xc4\x8dni motori i ru\xc4\x8dni pogoni. Dana\xc5\xa1nji umjetnici kineti\xc4\x8dke umjetnosti \xc4\x8desto koriste najnoviju tehnologiju i ra\xc4\x8dunalno upravljani predmeti vi\xc5\xa1e nisu rijetkost._NEWLINE_Nastavak kineti\xc4\x8dke umjetnosti je kiberneti\xc4\x8dka umjetnost u kojoj umjetni\xc4\x8dko djelo ovisi o vanjskim utjecajima, pogotovo manipulacijama nastalim ljudskim reakcijama (npr. Nicolas Sch\xc3\xb6ffer i njegovi Prostorno-dinami\xc4\x8dki tornjevi).'